
	1.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
Ņemot vērā, ka saskaņā ar anotācijā sniegto informāciju likumprojektā ietverto normu īstenošanai nepieciešams papildus finansējums, lūdzam korekti aizpildīt anotācijas 3.sadaļu, 4. un 6. kolonnā iekļauto informāciju pārceļot uz 5. un 7. kolonnu.
 
Piedāvātā redakcija
-
	Zane Barkovska (FM)

	2.
	MK sēdes protokollēmuma projekts
 Likumprojekts "Grozījumi Elektronisko plašsaziņas līdzekļu likumā"
	Iebildums
Ņemot vērā, ka likumprojekts paredz noteikt jaunas funkcijas Nacionālajai elektronisko plašsaziņas līdzekļu padomei, kuru izpildei saskaņā ar anotācijā sniegto informāciju nepieciešams papildu finansējums divu jaunu amata vietu izveidei un darbības nodrošināšanai, norādām, ka jautājums par papildu finansējumu ir izskatāms Ministru kabinetā likumprojekta par valsts budžetu kārtējam gadam un vidēja termiņa budžeta ietvaru sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām. Ņemot vērā minēto, uzskatām, ka likumprojekts var tikt virzīts izskatīšanai Ministru kabineta sēdē tikai pēc tam, kad gadskārtējā valsts budžeta likumprojekta izskatīšanas procesā būs atbalstīts un piešķirts nepieciešamais finansējums attiecīgo jauno Nacionālās elektronisko plašsaziņas līdzekļu padomes funkciju īstenošanai.
Vienlaikus attiecībā uz prioritāro pasākumu 2024. – 2026. gadam iesniegšanas nosacījumiem vēršam uzmanību, ka Latvijas Stabilitātes programmā 2023. – 2026. gadam identificētā fiskālā telpa 2024. – 2026. gadā ir ierobežota (2024. gadam 17,1 milj. euro, 2025. gadam 193,8 milj. euro un 2026. gadam 42,9 milj. euro), tāpēc aicinām rūpīgi izvērtēt prioritāro pasākumu pieteikumus turpmākajiem gadiem un primāri meklēt iespējas tos finansēt esošo līdzekļu ietvaros, piemēram, pārskatot Kultūras ministrijas un  Nacionālās elektronisko plašsaziņas līdzekļu padomes izdevumus un iepriekš piešķirto finansējumu to funkciju īstenošanai.
 
Piedāvātā redakcija
-
	Zane Barkovska (FM)



